Diari Oficial de la Generalitat Valenciana


Sumari del DOGV 9472, del 17-11-2022 (2022/10781)

ACORD d'11 de novembre de 2022, del Consell, pel qual s'autoritzen modificacions en l'annex de transferències i subvencions de capital, del programa 311.30, Planificació i coordinació d'infraestructures de serveis socials, per a la inclusió de la línia de transferència T1136, «Finançament delegacions competències infraestructures de serveis socials», de la Vicepresidència i Conselleria d'Igualtat i Polítiques Inclusives, per import de 2.620.000 euros (expedient 16.012/22-168).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9472

Data del DOGV
:   17-11-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/10988


Data del document
:   11-11-2022

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD d'11 de novembre de 2022, del Consell, pel qual s'autoritzen modificacions en l'annex de transferències i subvencions de capital, del programa 311.30, Planificació i coordinació d'infraestructures de serveis socials, per a la inclusió de la línia de transferència T1136, «Finançament delegacions competències infraestructures de serveis socials», de la Vicepresidència i Conselleria d'Igualtat i Polítiques Inclusives, per import de 2.620.000 euros (expedient 16.012/22-168).  
 [2022/10407]  
L'article 47.1 de la Llei 8/2021 de pressupostos de la Generalitat per a l'exercici 2022 estableix que «El finançament de les delegacions de competències de la Generalitat en les entitats locals per a la construcció, ampliació, adequació i reforma, i en el seu cas, adquisició d'equipament de centres públics de serveis socials, tant d'atenció primària específica com d'atenció secundària, s'efectuarà a través de la línia de transferència T1136 del capítol 7, «Transferències de capital», dels pressupostos de la Generalitat. En el pressupost inicial de la Vicepresidència i Conselleria d'Igualtat i Polítiques Inclusives per a aquest exercici, aquesta línia es va a dotar amb un import total de 98.664.663 euros que correspon íntegrament amb fons finalistes derivats del Pla de recuperació i resiliència i finançada pel MRR, i es gestiona a través del programa específic 313.99 MRR. Mecanisme de Recuperació i Resiliència en Polítiques Inclusives, en els centres de despesa 2211, Pla de suports i cures de llarga duració: desinstitucionalització, equipaments i tecnologia. 2212, Pla de modernització dels serveis socials: transformació tecnològica, innovació, formació i reforç de l'atenció a la infància.  
  
Segons informa la Direcció General d'Infraestructures de Serveis Socials, amb les delegacions ja finançades fins hui amb els citats fons del MRR ja s'han complit els objectius proposats i per això proposa la inclusió d'una nova línia de transferència en el programa 311.30, Planificació i coordinació d'infraestructures de serveis socials, motivada per la necessitat d'ampliar les possibilitats de finançament de les delegacions de competències als ajuntaments per a la realització d'infraestructures i equipaments de serveis socials amb un import de 2.620.000 euros, línia que atenent la seua finalitat i al que disposa l'esmentat article 47.1 de la Llei 8/2021, tindrà el mateix codi T1136.  
  
La Vicepresidència i Conselleria d'Igualtat i Polítiques Inclusives, per al seu finançament proposa una transferència des de la línia de subvenció de concurrència competitiva S5229, «Ajudes per a projectes d'inversió», del capítol 7 del programa 311.30, Planificació i coordinació d'infraestructures de serveis socials, en la qual existeixen disponibilitats de crèdit no vinculades a compromisos de despesa ni a afectes a finançament finalista.  
A aquest efecte, i en virtut del que es disposa en els articles 21 i 23 de la Llei 8/2021 de pressupostos de la Generalitat per a l'exercici 2022, a proposta del conseller d'Hisenda i Model Econòmic, el Consell  
  
  
ACORDA  
  
Primer  
Autoritzar modificacions en l'annex de transferències i subvencions de capital del programa 311.30, Planificació i coordinació d'infraestructures de serveis socials, que suposen:  
  
1. Minorar la dotació de la línia de concurrència competitiva S5229, d'acord amb el següent detall:  
  
Codi Denominació Dotació anterior Modif. Alta/Baixa Dotació actual  
S5229 Ajudes per a projectes d'inversió 60.211.869 € 2.786.463 7.380.000  
  
  
Segon  
La inclusió d'una nova línia de transferència T1136, amb les dades descriptives, beneficiaris i per l'import que es detallen a continuació:  
  
  
Codi: T1136 DENOMINACIÓ LÍNIA: Finançament delegacions competències infraestructures de Serveis Socials.  
IMPORT: 2.620.000,00 BENEFICIARIS PREVISTOS: Entitats locals de la Comunitat Valenciana.  
MANERA DE CONCESSIÓ: DESCRIPCIÓ I FINALITAT: Finançar la cooperació entre la Generalitat i les administracions locals per a la construcció, ampliació, adequació i reforma, i en el seu cas, equipament de centres de serveis socials.  
PUBLICAR DADES: sí APORTACIÓ G.V NO CONDICIONADA: 2.620.000,00  
  
  
València, 11 de novembre de 2022  
  
La consellera secretària,  
AITANA MAS MAS